ຍົນເຮລິຄອບເຕີທະຫານ ຕົກໃນຫວຽດນາມ ເຮັດໃຫ້ 16 ຄົນເສຍຊີວິດ (ວີດີໂອ)
​ຍົນເຮ​ລິ​ຄອບ​ເຕີທະຫານລຳ​ນຶ່ງ ທີ່ກຳລັງ​ປະຕິບັດ​ການ​ຝຶກ​ຊ້ອມ​ໂດດ​ຈ້ອງ ຢູ່ຕາມ​ປົກກະຕິ​ນັ້ນ ​ໄດ້ຕົກ​ລົງ ​​ເຮັດ​ໃຫ້​ມີ​ຜູ້​ເສຍ​ຊີວິດ ຢ່າງ​ນ້ອຍ 16 ຄົນ.
ບັນດາເຈົ້າໜ້າທີ່ຫວຽດນາມ ກ່າວວ່າ ຍົນເຮລິຄອບເຕີທະຫານ ລຳນຶ່ງ ທີ່ກຳລັງປະຕິບັດ ການຝຶກຊ້ອມໂດດຈ້ອງ ຢູ່ຕາມປົກກະຕິ ນັ້ນ ໄດ້ຕົກລົງ ຢູ່ນອກນະຄອນຫລວງຮາໂນ່ຍ ເຮັດໃຫ້ມີຜູ້ເສຍ ຊີວິດ ຢ່າງນ້ອຍ 16 ຄົນ ອີກ 5 ຄົນ ທີ່ຢູ່ໃນຍົນລຳນັ້ນ ໄດ້ຮັບບາດເຈັບ ໃນອຸບັດເຫດເຊົ້າ ວັນຈັນມື້ນີ້ ມີລາຍງານວ່າ ຜູ້ເຄາະຮ້າຍທັງໝົດ ເປັນພະນັກງານ ທະຫານ ເຈົ້າໜ້າທີ່ກ່າວວ່າ ເຮລິຄອບເຕີ ລຸ້ນ MI-171 ທີ່ສ້າງຢູ່ຣັດເຊຍ ໄດ້ຕົກລົງ ໃນເວລາປະມານ 15 ນາທີ ຫຼັງຈາກບິນຂຶ້ນໄປ ແລ້ວ ລະເບີດລຸກເປັນໄຟຂຶ້ນ ຢູ່ທາງທິດຕາເວັນຕົກຂອງຮາໂນ່ຍ ສາເຫດຂອງຍົນເຮລິຄອບເຕີຕົກ ກຳລັງຢູ່ໃນການສືບສວນສອບສວນ ເຈົ້າໜ້າທີ່ທະຫານ ພົນໂທ Vo Van Tuan ກ່າວວ່າ ປະກົດວ່າເປັນຍ້ອນບັນຫາທາງເທັກນິກ ທີ່ເຮັດໃຫ້ເກີດອຸບັດເຫດ ແລະ ບໍ່ແມ່ນເປັນການກໍ່ວິນາດສະກຳ